YLTÄKYLLÄINEN ELÄMÄ Käänteentekevä Jumala 1/2
Tervetuloa ohjelmamme pariin! Rukoilemme, että se on siunaukseksi.
Saamme kuulla ihanaa ylistysmusiikkia -
ja sananjulistusta, jonka toivomme vahvistavan sinua.
Uskomme, että ohjelmissamme on Jumalan voima.
Panostamme ohjelmiin, jotta voimme auttaa katsojia paremmin.
Rukoilemme, että ohjelmamme rohkaisee ja nostattaa sinua -
sekä antaa Pyhän Hengen voimaa ja Jumalan läsnäolon tunnetta.
Jotkin päivät ovat helppoja, toiset vaikeita, mutta Jumala on aina sama.
Rukoilen, että se auttaa sinua.
Olisi kiva saada katsojapalautetta ja rukouspyyntöjä.
Kotisivuillamme on saarnoja ja muuta hengellistä ravintoa, -
jotka herättävät sisälläsi uinuvia asioita.
Rukoilen, että ne ovat siunaukseksi.
Aloitetaan ohjelma. Toivottavasti nautit siitä.
Meidän täytyy päivittää sitä, -
miten hyväksymme, ymmärrämme ja uskomme käänteentekevää Jumalaa.
Jumala ei tahdo vain parannella asioita hieman.
Hän ei tahdo, että olosi kohenee vain hieman.
Jumala tulee kääntämään kaiken päälaelleen, -
niin että suunta muuttuu päinvastaiseksi.
Hän tahtoo kertoa, että muuttava voima on käytössämme.
Jumala muuttaa asiat perusteellisesti.
Jumala on kehottanut meitä laajentamaan työtämme.
Hän haluaa meidän olevan sata- prosenttisen vakuuttuneita siitä, -
että Hän on käänteentekevä Jumala.
Ympärillämme on ihmisiä, joilla on valtava hätä.
He eivät kaipaa vain pientä helpotusta.
He tarvitsevat ratkaisun, joka muuttaa heidän tilanteensa täysin.
Jes. 61:ssä puhutaan käänteestä, joka muuttaa surun tanssiksi -
ja kyyneleet iloksi.
Tämä ei ole haihattelua. Tämä on todellisuutta.
Meistä monet kaipaavat käännettä, joka muuttaa kaiken.
Uskon, että meillä kaikilla on sellaisia elämänalueita, -
rikkinäisyyttä, surua, avioliitto-ongelmia, -
seurakunnasta loitontuneita lapsia ja sairautta.
Meidän on iskettävä kiinni siihen, että Hän on käänteentekevä Jumala.
Hän ei näe niin kuin me näemme.
Haluan, että me seurakuntana -
näemme kaupunkimme ja naapurustomme muuttuneina.
Monet perheet tarvitsevat seurakuntaa kulkemaan rinnalla.
Sen sijaan että notkumme sosiaalisessa mediassa, -
voisimme käydä vierailulla ja ehdottaa rukousta.
He ovat niin epätoivoisia, että he ovat valmiita mihin tahansa apuun.
Silloin Jumala avaa ovia, -
jotka pysyvät suljettuina, jos olemme passiivisina.
On rohkeasti sanottava: "Tunnen Jumalan, joka voi muuttaa kaiken."
"Voinko rukoilla, että Hän tekisi käänteentekevän muutoksen?"
Jumala ei nähnyt Saulusta Sauluksena vaan Paavalina.
Hän näki pahimman vainoojan parhaimpana julistajana.
Hän näki murhaajan lähetystyöntekijänä.
Jumala näki Paavalin Sauluksen sisällä.
Tahdon palata Ap. t. 9:ään, -
jossa Jumala alkoi kääntää Sauluksen elämää päälaelleen.
Jumala alkoi toimia hänen elämässään.
Käänteentekevä muutos alkaa Jumalan invaasiolla.
Jumalan voima ja läsnäolo lennätti Sauluksen takamukselleen.
Ilman uskon ja odotuksen ilmapiiriä -
ja uskovien joukkoa, joka uskoo vankkumattomasti, -
emme pysty muuttamaan kaupunkiamme.
Ei auta sanoa: "No, voihan se tapahtuakin."
Pitää sanoa: "Uskon täysin, että Jumala voi muuttaa sen."
"Uskon, että muutos tulee."
Jumalan voima antaa meille tarvittavaa varmuutta.
Emme turvaa omiin kykyihimme.
Jotkut arastelevat, koska he epäröivät omia kykyjään.
Kyse ei ole sinusta. Sinä vain tuot heidät Jumalan luo.
Älä ajattele: "Mitä jos rukoilen, ja tilanne vain pahenee?"
"Mitä jos hän loukkaantuu?"
"Mitä jos kutsuttu ei pidäkään jumalanpalveluksestamme?"
Silloin lasket liikaa itsesi varaan.
Jumala haluaa, että Hänen voimansa virtaa kauttasi.
Hän haluaa, että olet Hänen kanavansa.
Kun epäilemme ja rakennamme esteitä, -
heikennämme Jumalan työtä.
Eilen rukoustiimimme meni tapaamaan äitiä, -
jonka 8-vuotias poika oli vakavasti sairas.
Pojalle oli annettu vain päivä elinaikaa.
Silloin pitää vain luottaa, että Jumala tekee käänteen.
Niihin tilanteisiin pitää mennä uskovalla sydämellä.
Miten sinä käytät voimaa, -
nostat muita ja autat tuomaan muutoksen?
Ensimmäisenä Jumala kaatoi Sauluksen maahan.
Hänen piti saada Saulus polvilleen.
Jumalan voima iski hänen elämäänsä.
Jumalan voima alkoi tehdä käännettä.
Täyskäännöstä ei tule ilman tiettyjä tekijöitä.
Jumala käänsi Sauluksen sydämen itseään kohti -
ja Kristusta kohti.
Seuraavaksi Saulus piti saada palvelemaan Jumalaa elämällään.
Siihen tarvitaan muita ihmisiä.
Meidän on seurakuntana autettava ihmisiä, -
kun heidän sydämensä ovat kääntyneet, -
niin että he tulevat niiksi, joiksi Jumala on heidät kutsunut.
Monet kyllä löytävät Kristuksen, aivan kuten Saulus.
Jumala pysäytti Sauluksen. Luen Ap. t. 9:1:stä eteenpäin.
"Saulus uhkui vihaa opetuslapsia vastaan."
"Hän pyysi ylipapilta kirjeitä Damaskon synagogille," -
"niin että hän voisi pidättää sen tien vaeltajia" -
"ja tuoda heidät Jerusalemiin."
"Kun hän oli lähellä Damaskoa, taivaasta leimahti valo."
"Hän kaatui maahan ja kuuli äänen: 'Saul, Saul, miksi vainoat minua?'"
"Hän kysyi: 'Herra, kuka olet?'"
"Minä olen Jeesus, jota sinä vainoat. Nouse ja mene kaupunkiin."
"Siellä kuulet, mitä sinun on tehtävä."
"Hänen matkatoverinsa seisoivat sanattomina."
"He kuulivat äänen mutta eivät nähneet ketään."
Sauluksen toverit eivät pystyneet auttamaan häntä.
He eivät pystyneet auttamaan muutoksessa.
Matkatoverit kuulivat äänen mutta eivät ymmärtäneet, -
mitä oli tekeillä.
Jumala koskettaa ihmisiä ja muuttaa heidät.
Kun ihminen pelastuu, hän palaa maailmaan, -
jossa muut eivät ymmärrä, mitä hänelle tapahtui.
Monet olivat ymmällään, kun pelastuitte.
Sauluksen matkatoverit eivät pystyneet auttamaan häntä.
He eivät osanneet sanoa, mitä tehdä ja minne mennä seuraavaksi.
Jumala tarvitsi muutosjoukkoja, seurakuntaa.
Hän tarvitsi apujoukkoja, jotta Saulus saadaan kääntymään.
Ap. t. 9:10 sanotaan: -
"Damaskossa oli Ananias- niminen opetuslapsi."
"Herra sanoi hänelle näyssä: 'Nouse ja mene Suoralle kadulle.'"
"Kysy Juudaan talosta tarsolaista Saulusta."
"Hän näki unen, jossa Ananias- niminen mies tuli hänen luokseen" -
"ja pani kätensä hänen päälleen, ja hän sai näkönsä takaisin."
Kuinka moni toivoo yhtä selviä ohjeita Jumalalta?
"Mene Suoralle kadulle. Sitten tapahtuu näin."
Joskus niin käy, mutta ei joka kerta.
Vaikka ohje oli selvä, Ananias vastusteli.
Hän oli Jumalan opetuslapsi.
"Ananias sanoi: 'Et ole tosissasi!'" Kuulostaa ihan John McEnroelta.
"Olen kuullut monilta," -
"että hän on tehnyt Jerusalemissa paljon pahaa kansaasi vastaan."
"Nyt hän on tullut tännekin ylipappien valtuuttamana."
"Herra sanoi: 'Älä väitä vastaan.'"
"Mene! Olen valinnut hänet edustajakseni" -
"pakanoille, kuninkaille ja juutalaisille."
"Osoitan hänelle, että hän joutuu kärsimään työn takia."
Jumala etsii ananiaksia, joita Hän voi lähettää saulusten luo -
mutta jotka eivät vastaa niin kuin Ananias vastasi, eli: -
"Et ole tosissasi!"
"Pitäisikö minun mennä punaisten lyhtyjen alueelle?"
"Etkö tiedä, mitä siellä tapahtuu ja millaisia ihmisiä siellä on?"
"Pitääkö minun mennä auttamaan perhettä," -
"joka on kohdellut meitä kaltoin?"
"Pitääkö minun perheeni palvella sillä alueella siinä työssä?"
"Oletko tosissasi?"
Jumala etsii kaikkialta maailmasta ihmisiä, -
jotka lähtevät mukavuusalueelta ja auttavat Häntä muuttamaan ihmisiä.
Jumala on tehnyt jo osuutensa.
Hän on tehnyt osansa.
Hän tiesi, etteivät Sauluksen toverit pystyneet auttamaan häntä.
Hän kääntyi seurakunnan puoleen ja pyysi sitä auttamaan.
Voisitko olla henkilö, joka tahtoo auttaa, -
jotta muutos menisi eteenpäin?
Usein luulemme, että Jumala hoitaa kaiken itse.
Saatamme rukoilla: "Jumala, korjaa Sinä avioliittoni."
"Muuta se, kun kerran siihen pystyt."
Ihan kuin meillä ei olisi siihen osaa eikä arpaa.
Jumala haluaa, että käytämme Hänen voimaansa muutoksessa.
Hän haluaa, että haet apua toisilta.
Jumalalta tulevassa muutoksessa on aina tietty suunta.
Kun Jumala kääntää tilanteen, -
tilanne löystyy ja vapautuu.
Se on kuin kierrettävä hana. Onko hana ollut joskus jumissa?
Joku on kiertänyt sen tiukalle.
Joskus Noah huutaa: "En saa hanaa auki!"
"Käskit minun laskea kylpyveden."
Steve on kiertänyt hanan tiukalle.
Minun pitää mennä löysentämään hanaa.
Jumalan voima löysentää vihollisen otteen -
ja pimeyden otteen, jota emme jaksa avata.
Yksi kierros ei vielä saa vettä virtaamaan.
Hanaa täytyy kiertää ja löysentää.
Minä löysennän hanaa vääntämällä ensimmäisen kierroksen.
Sitten on Noahin vuoro.
Noah voi jatkaa kiertämistä, mutta pitää kiertää samaan suuntaan.
Silloin vesi alkaa lopulta virrata.
Uskon, että Jumala haluaa meidän auttavan -
kääntämään hanaa oikeaan suuntaan kaupungissamme, -
niin että elämän virta pääsee vapaasti ihmisten ongelmiin.
Jumala on pyytänyt meitä toimimaan vuorollamme.
Jos hanaa on kierretty väärään suuntaan, -
virta alkaa tyrehtyä.
Virtaa valvotaan ja rajoitetaan. Se tyrehdyttää elämän.
Jumala ei ikinä kierrä hanaa tiukemmalle.
Hän ei tukahduta eikä rajoita virtaa.
Hän haluaa antaa aina lisää vapautta.
Jumala löysentää jumiutunutta hanaa ja antaa vuoron meille.
Mene ja kierrä hanaa, jotta virta pääsee Sauluksen elämään.
Jumala tiesi, että Sauluksesta tuli Paavali, -
joka käännyttäisi tuhansia ihmisiä Jumalan tielle.
Sauluksen kääntyminen oli merkittävä ja strateginen.
Usein emme näe sitä. Näemme vain kiusaajan ja hankalan ihmisen.
MITÄ ON RAKKAUS?
RAKKAUS ON PITKÄMIELINEN
LEMPEÄ
SUOJELEE AINA
EI KOSKAAN HÄVIÄ
JUMALA ON RAKKAUS
Muutin opintojen perässä Länsi-Yorkshireen, kun olin 19.
Tapasin tulevan aviomieheni. Menimme naimisiin, kun olin 24.
Meille syntyi kaksi lasta.
Vuonna 2006 olimme perhelomalla Portugalissa.
Heräsin keskellä yötä siihen, että mieheni sai sydänkohtauksen.
Hän menehtyi. Jäin yksin 2- ja 4-vuotiaan kanssa.
Minusta tuntui, etten kestä.
Olin epätoivoinen. En tiennyt, miten pärjäisin yksin, -
kun Nigel oli menehtynyt äkillisesti.
"HÄN HANKKII ORVOLLE JA LESKELLE OIKEUDEN." 5. Moos. 10:18.
Monet kysyvät, kuinka yhä jaksan uskoa.
Olin 30. Nigel oli 40. Hän oli nuori.
Kuka määrittää, milloin on oikea aika lähteä?
Uskoni oli peruskallio, johon oli hyvä nojata.
Se auttoi minua jaksamaan.
TURVAA HERRAAN KAIKESTA SYDÄMESTÄSI -
ÄLÄKÄ NOJAUDU OMAAN YMMÄRRYKSEESI.
Joulukuussa 2010 seurakuntaperheeni osoitti, -
mitä on kokea Jumalan rakkautta.
Sain seurakuntaperheeltä joululahjaksi arvokkaan korun.
Se muistuttaa siitä, että perheeni rakastaa minua ja tyttöjäni.
"Sentähden, kun meillä vielä aikaa on, tehkäämme hyvää kaikille, -
mutta varsinkin uskonveljille" GAL. 6:10
RAKKAUS AUTTAA MENETYKSEN KESKELLÄ.
Tiedän, että Jumala on kanssani, pitämässä kädestäni ja auttamassa.
En ole yksin. Jumala on kanssani joka askeleella.
Joskus askeleet ovat niin vaikeita, etten tiedä, miten jaksan eteenpäin.
Jumalan rakkauden avulla jaksan.
MIKÄÄN EI VOI EROTTAA MEITÄ JUMALAN RAKKAUDESTA. Room. 8:38
JUMALAN RAKKAUS ON LOPUTON
PETTÄMÄTÖN
MUUTTUMATON
RAKKAUS
Korkein kutsuni, suurin syyni
On rakastaa Sinua
Täydellinen rakkautesi on vallannut sydämeni
Nyt kuulun Sinulle
Uhrisi vaatii elämäni
Koko elämälläni haluan kunnioittaa
Pyhää nimeäsi, hintaa, jonka maksoit
Niinpä laulan
Olet tosi ensirakkauteni
Olet syyni. Olet se, miksi hengitän
Antaudun Sinulle
Kokonaan
Korkein kutsuni, suurin syyni
On rakastaa Sinua
Täydellinen rakkautesi on vallannut sydämeni
Nyt kuulun Sinulle
Olet tosi ensirakkauteni
Olet syyni. Olet se, miksi hengitän
Antaudun Sinulle
Kokonaan
Olet tosi ensirakkauteni
Olet syyni. Olet se, miksi hengitän
Antaudun Sinulle
Kokonaan
Olen Sinun, Sinä olet minun
Valitsit ristin, valitsit minut
Annoit elämäsi, valitsit minut
Vaikken ansainnut sitä, valitsit minut
Valitsen rakkauden, niin kuin Sinä valitsit minut
Asetan Sinut etusijalle, niin kuin Sinä rakastit ensin minua
Pidän armoasi aarteenani, niin kuin Sinä kuolit puolestani
Valitsit ristin, valitsit minut
Annoit elämäsi, valitsit minut
En ansainnut sitä, valitsit minut
Valitsen rakkauden, niin kuin Sinä valitsit minut
Asetan Sinut etusijalle, niin kuin Sinä rakastit ensin minua
Pidän armoasi aarteenani, niin kuin Sinä kuolit puolestani
Meidän on muistutettava itseämme tästä talosta -
sekä Jumalan työn voimasta ja perinnöstä.
En ainoastaan rakenna tätä taloa, vaan talo on rakentanut minut.
Jumala sanoi: "Älä rakenna minulle sirkusta, rakenna talo."
"Älä rakenna viihdekeskusta, jossa ihmiset tulevat ja menevät."
"Rakenna minulle talo."
KAIKKI PYÖRII JEESUKSEN YMPÄRILLÄ.
STRONGER-KONFERENSSI 14. - 16.3.2013
KONFERENSSI KOKO SEURAKUNNALLE
LIFT 2013 -KONFERENSSI
ISÄNTÄNÄ ROCKNATIONS-TIIMI
VARUSTAA JA KOULUTTAA NUORTEN JOHTAJIA
KÄYTÄNNÖN OPPIA JOHTAJUUDESTA, -
VIESTINNÄSTÄ
TAVOITTAMISESTA
LIFT-KONFERENSSI 1. - 2.2.2013
Suomennos: Marianne Tenetz